Maandagoggend: 21 Maart 2016 - Weather Forecasting for South Africa
Maandagoggend: 21 Maart 2016
Goeie môre almal: Hallo Kenya:
In general more moisture over Kenya this morning but I cannot see any significant rain, temperature already 24-35 C and it is still early morning. The green marked areas are where I expect some tropical showers and then the green dotted areas is a maybe area with showers.
Tropiese storm Emeraude hardloop in sirkels, gelukkig ver oos van ons af, dan is die ou ‘n tropiese sikloon, dan net ‘n tropiese storm en so karring die ou aan. Solank die ou net nie nader kom nie, is dit goed…..
Die eerste, kan ook nie sê die eerste nie, dis eintlik al die 4de een, sit kort duskant Maputo vanoggend en met aanlandige vloei is dit meestal (blou) bewolk oor KZN met sekerlik een of twee kolle met ligte reën en of mis in die berge. Daar is ook mis in die Tzaneen gebied vanoggend maar ek dink dit sal binnekort wegbrand. Die volgende koue front skraap deur die suidkus (Kaap) en daar kom buie voor tot by PE. Soos die dag aanstap sal die wolke en paar buie langs die kus opbeweeg en kan selfs die Laeveld bereik deur die loop van die middag. Dit is vandag die 21 ste Maart wat beteken die son skyn vandag direk oor die ewenaar en ons beweeg nou amptelik in herfs in. Minimum temperature (wolklose dele) het dan ook oornag redelik skerp gedaal, selfs ‘n graad of twee laer as wat ek verwag het, PTA het by sowat 14 C gedraai en Vereeniging by sowat 12 C. Oor die Vrystaat en Noord-Kaap is daar talle plekke onder 10 C en daar was selfs enkele plekke onder 5 C. Op die foto wes van die land is daar tekens van ‘n bolugtrog wat al beter begin vertoon vanaf môre, maar nog steeds ‘n bietjie ver wes om die westelike dele direk te beinvloed. Buiten vir ‘n paar mooiweers wolke oor die binneland kan ek geen reën sien nie, dus sonnig en dit behoort in meeste gevalle warm te word. Die koeler plekke is die suid-wes en suid-kus en strek tot die kus en aangrensende binneland van KZN. Lekker herfs dag vir een en almal, en kom ons hoop saam daar val nog reën voor die winter op ons toesak…